[{"text_idx": "#000004", "text": "Yn Ystyried Buddsoddi?Chwilio am Fuddsoddiad?"}, {"text_idx": "#000005", "text": "Y Newyddion DiweddarafDigwyddiadau ar y gweill"}, {"text_idx": "#000008", "text": "Tra bod adroddiad Swyddfa Archwilio Cymru yn cydnabod yr ystyriaethau masnachol a\u2019r cyfle economaidd a wthiodd yr angen i sicrhau\u2019r fargen o fewn amserlen a\u0302 chyfyngiad, mae\u2019n nodi bod y Fargen Ddinesig \u2013 sy\u2019n cynnwys y deg awdurdod lleol yn Ne-ddwyrain Cymru \u2013 wedi symud ymlaen cyn bod rhai o\u2019i phrosesau sicrwydd llawn ar waith. Mae Swyddfa Archwilio Cymru yn mynegi y gallai hyn fod wedi golygu bod rhai rhannau o\u2019r broses wedi\u2019u \u2018tanseilio\u2019, er eu bod yn dod i\u2019r casgliad bod partneriaid yn fodlon a\u0302 sut y cafodd risgiau eu rheoli a\u2019u nodi."}, {"text_idx": "#000009", "text": "Yn eu hymateb heddiw, fe ddywed Bargen Ddinesig Prifddinas-Ranbarth Caerdydd fod gwersi wedi\u2019u dysgu am y broses y maent yn ei dilyn ar gyfer y cyfryw ystyriaethau \u2013 yn anad dim oherwydd bod yna yn awr fframweithiau sicrwydd llawn ar waith \u2013 ac mae\u2019n mynnu na wnaeth danseilio\u2019i hun yn ystod y broses llunio penderfyniadau."}, {"text_idx": "#000011", "text": "\u201cO ystyried y gydnabyddiaeth sylfaenol ym mhob rhan arall o\u2019r adroddiad nad oedd Fframwaith Sicrwydd llawn ar waith ar yr adeg, roedd hyn yn fater o amseriad, ac roedd yn adlewyrchu cyfnod embryonig roedd Bargen Ddinesig Prifddinas-Ranbarth Caerdydd ynddo bryd hynny. Gwnaed y penderfyniad a\u0302 llygad ar y farchnad, ac roedd y tu hwnt i reolaeth llywodraeth, fel sy\u2019n digwydd yn aml yn y byd go iawn."}, {"text_idx": "#000012", "text": "\u201cRoedd yn rhaid inni gydbwyso dewisiadau yn ymwneud a\u0302 gweithredu/peidio a\u0302 gweithredu \u2013 ac fe wnaethom benderfynu cael ein barnu am y cyntaf, nid yr ail."}, {"text_idx": "#000013", "text": "\u201cOs edrychwn ymhle rydym heddiw gyda buddsoddiad Llywodraeth y Deyrnas Unedig yn y Catapwlt Lled-ddargludydd Cyfansawdd, sydd wedi\u2019i gyd-leoli a\u0302\u2019r Ffowndri; ro\u0302l Llywodraeth Cymru gyda sicrhau cydnabyddiaeth o\u2019r sector gan Gomisiwn yr Undeb Ewropeaidd drwy ddatgloi \u20ac1.75 biliwn ar gyfer ymchwil ac arloesi, ac o fewn y cyfnod byr cyntaf, 42 o dechnegwyr hynod fedrus sydd yn awr wedi\u2019u recriwtio, cannoedd o swyddi wedi\u2019u diogelu a channoedd yn rhagor o swyddi newydd i\u2019w dilyn; fe gredaf fod y canlyniadau\u2019n siarad drostynt eu hunain\u201d."}, {"text_idx": "#000014", "text": "Dywedodd Cadeirydd y Cabinet Rhanbarthol, Y Cynghorydd Andrew Morgan, gan ychwanegu: \u2018Er gwaethaf yr amserlen gywasgedig, rwyf yn dal yn fodlon ein bod wedi cydymffurfio\u2019n llwyr ag asesiad pum cam y Trysorlys ac wedi adlewyrchu\u2019r holl elfennau craidd sy\u2019n ffurfio\u2019r broses sicrwydd gyfredol."}, {"text_idx": "#000015", "text": "\u201cNi chafod dim ei danseilio na\u2019i esgeuluso. O edrych yn o\u0302l, mae\u2019n anodd gweld sut y gallem fod wedi gwneud dim yn wahanol, ac mae\u2019r adroddiad yn dawel yngly\u0302n a\u0302 lle a sut y gallai proses \u2018wedi\u2019i rhoi yn y fantol\u2019 fod wedi\u2019n rhoi ni mewn mwy o risg."}, {"text_idx": "#000016", "text": "\u201cRoedd hwn yn ddarn dwys o waith, ac rwyf yn fodlon bod y diwydrwydd dyladwy arbenigol wedi\u2019n galluogi i wneud y penderfyniad cywir i\u2019n heconomi ac i\u2019n cymunedau \u2013 yn awr ac yn y dyfodol."}, {"text_idx": "#000017", "text": "\u201cMewn achosion fel y rhain \u2013 rwyf yn sicr y gwnawn ei weld dro ar o\u0302l tro wrth inni geisio creu newid sylfaenol yn ein heconomi \u2013 mae\u2019n rhaid ichi gydbwyso sicrhau cyfle i gymell newid ac uchelgais gyda phrosesau a threfnau rheoli cadarn ond cymesur. Popeth yn iawn cael systemau a sicrwydd perffaith \u2013 ond mae\u2019r rhain yn tueddu i olygu ychydig iawn i bobl os na chaiff dim ei gyflawni o ganlyniad.\u201d"}, {"text_idx": "#000019", "text": "Agor llygaid ac ehangu meddyliau ar draws ein Sector Cyhoeddus"}, {"text_idx": "#000020", "text": "Dyfeisgarwch ac arloesedd i\u2019n Sector Cyhoeddus"}]